Rikunarita-ORG/Wikinium huggingface dataset:
# Ameerika Ühendriikide Riigidepartemang

|  |  |
| --- | --- |
|  |  *See artikkel räägib Ameerika Ühendriikide välisministeeriumist; Iirimaa välisministeeriumi kohta vaata artiklit Riigidepartemang (Iirimaa)* |

---

Ameerika Ühendriikide Riigidepartemang|
United States Department of State |
| Ameerika Ühendriikide Riigidepartemangu pitsat |
| Riigidepartemangu hoone Washingtonis |
| Asutatud |
27. juuli 1789 (1789-07-27) |
| riigisekretär |
Marco Rubio |
| Veebileht |
state.gov |

**Ameerika Ühendriikide Riigidepartemang** ehk **Ameerika Ühendriikide Välisministeerium** (inglise keeles *Department of State*) on USA ministeerium, mis tegeleb riigi välissuhetega. Ta Ameerika Ühendriikide valitsuse täitevosakond, mis vastutab riigi välispoliitika ja suhete eest.

Välisministeeriumi koosseisu kuulub oma politseiüksus ja Diplomaatilise Turvalisuse Büroo, mis vastutavad Välisministeeriumi peamaja ja välissaatkondade turvalisuse eest. Üldjuhul kasutatakse tavakõnepruugis ministeeriumi kohta väljendit *State Department* (*Riigidepartemang*).

Riigidepartemangu juhib riigisekretär, kelleks on alates 21. jaanuarist 2025 Marco Rubio. Riigisekretär on presidendi peamine välispoliitika alane nõunik.

## Riigidepartemangu kohustused ja tegevus

Riigidepartemangu kohustused on: nõustada USA presidenti rahvusvaheliste suhete osas, hallata diplomaatilisi esindusi, pidada läbirääkimisi rahvusvaheliste lepingute ja kokkulepete üle, kaitsta kodanikke välismaal ja esindada USA-d ÜROs.

Valitsuse selle täitevosakonna põhitegevused on veel välismaal elavate või reisivate kodanike abistamine, USA ettevõtete toetamine rahvusvahelisel turul, teiste USA riigiasutuste rahvusvahelise tegevuse koordineerimine ja toetamine, ametlike visiitide korraldamine välismaal ja kodumaal ning muud diplomaatilised tegevused, diplomaatilise puutumatusega välisriikide diplomaatide sõidukite registreerimine. Täitevosakond teavitab avalikkust USA välispoliitikast ja suhetest teiste riikidega ning annab administratsiooni ametnikele tagasisidet avalikkuse seisukohtadest.

Lisaks juhib Riigidepartemang Ameerika Ühendriikide välisteenistust, annab diplomaatilist väljaõpet USA ametnikele ja sõjaväelastele, teostab osalist jurisdiktsiooni sisserände üle ning osutab ameeriklastele erinevaid teenuseid, nagu passide ja viisade väljastamine, välisreiside nõustamine ja ärisidemete edendamine välismaal.

## Vaata ka

* Ameerika Ühendriikide riigiasutused

## Viited

## Välislingid

* Ametlik koduleht (inglise keeles)
# Android

|  |  |
| --- | --- |
|  |  *See artikkel räägib robotist; operatsioonisüsteemi kohta vaata artiklit Android (operatsioonisüsteem)* |

---

**Android** on inimesesarnane tehisintellektiga robot. Kuigi tänapäeval ei suudeta tehisintellektiga androide veel valmistada, on loodud mitmeid inimesesarnaseid roboteid, mis teatud olukordades käituvad sarnaselt inimesega.
# Bronhiit

Pilt A – inimese kopsude ja kopsutorude asukoht, pilt B – kopsutoru, pilt C – kopsutoru bronhiidi ajal
**Bronhiit** on kopsutorude ehk bronhide limaskesta põletik.

Põletiku peamiseks sümptomiks on köha, millega kaasneb rögaeritus. Muud sümptomid võivad olla vilisev heli hingamisel, ebamugavustunne või pitsitus rinnus ja väike palavik. Bronhiit võib olla krooniline või äge.

## Äge bronhiit

Äge bronhiit kestab tavaliselt umbes kolm nädalat ja tavaliselt põhjustab seda viirus. Viirus võib levida õhu kaudu, kui inimene köhib või otsese kehalise kontakti korral. Mõned üksikud juhtumid põhjustavad bakterid. Ägedat bronhiiti ravitakse paratsetamooli, puhkuse ja mittesteroidsete põletikuvastaste ravimitega.

## Krooniline bronhiit

Bronhiiti peetakse krooniliseks, kui patsiendil on rögaeritusega köha vähemalt kolme kuu jooksul kahel aastal järjest ning ta ei põe teisi kopsuhaigusi. Kroonilist bronhiiti põhjustavad suitsetamine, õhureostus ja sagedased infektsioonid. Kroonilist bronhiiti ravitakse suitsetamisest loobumise ning röga lahtistavat ja väljaköhimist soodustavate vahenditega, raskematel juhtudel ka antibiootikumidega. Krooniline bronhiit võib viia kopsuemfüseemi, kroonilise obstruktiivse kopsuhaiguse ja hingamispuudulikkuse tekkeni.

## Viited
# Jiří Menzel

Jiří Menzel Odessa filmifestivalil 2013. aastal
**Jiří Menzel** (23. veebruar 1938 Praha – 5. september 2020Praha) oli tšehhi filmirežissöör, -stsenarist ja -näitleja.

Jiří Menzel koos Miloš Formani, Věra Chytilová, Evald Schormi, Jaromil Jireši, Ivan Passeri ja Jan Němeciga oli 1960. aastate algul tekkinud Tšehhoslovakkia filmikunsti "uue laine" juhtkujusid.

Filmikunsti õppis Praha filmikoolis FAMU (Filmová a televizní fakulta Akademie múzických umění v Praze) Otakar Vávra juhendamisel.

Režissööridebüüdi tegi ta 1960. aastal lühidokumentaalfilmiga "Paneelmajad" ("Domy z panelů").

Jiří Menzel võitis mitmeid rahvusvahelisi filmiauhindu. 1968. aasta Oscarite jagamisel tunnistati film "Tähelepanelikult jälgitavad rongid" aasta parimaks võõrkeelseks filmiks. Filmi "Lõokesed traadil" eest võitis ta Berliini filmifestivali peaauhinna Kuldkaru.

## Filme

| Aasta | Originaalpealkiri | Eestikeelne pealkiri | Märkused |
| --- | --- | --- | --- |
| 1966 | "Ostře sledované vlaky" | "Tähelepanelikult jälgitavad rongid" | režissöör ja kaasstsenarist |
| 1968 | "Rozmarné léto" | "Kapriisne suvi" | režissöör ja osatäitja |
| 1969 | "Skrivánci na niti" | "Lõokesed traadil" | režissöör ja kaasstsenarist |
| 1982 | "Srdečný pozdrav ze zeměkoule" | "Südamlik tervitus maakeralt" | osatäitja |
| 1983 | "Slavnosti sněženek" |  | režissöör ja stsenarist |
| 1985 | "Vesničko má středisková" | "Mu armas väike küla" | režissöör |
| 1986 | "Spalovač mrtvol" | "Kremeerija" | osatäitja |
| 1994 | "Жизнь и необычайные приключения солдата Ивана Чонкина" | "Sõdur Ivan Tšonkini elu ja ebatavalised seiklused" | režissöör |
| 2006 | "Obsluhoval jsem anglického krále" |  | režissöör ja stsenarist |
| 2013 | "Donšajni" |  | režissöör ja stsenarist |

## Viited

## Välislingid

 Jiří Menzel – pildid, videod ja helifailid Wikimedia Commonsis
* Jiří Menzel andmekogus IMDb (inglise)
# ‘Alī ibn Abī Ţālib

Muhammad kuulutab avalikult ‘Alī ibn Abī Ţālibi oma järglaseks. Al-Bīrūnī *Möödunud põlvede mälestusmärgid*. Illustratsioon 14. saj. käsikirjast
**‘Alī ibn Abī Ţālib** (علي بن أبي طالب) (umbes 600 – 661) oli prohvet Muhammadi nõbu ja väimees. Pärast Muhammadi surma oli ‘Alī tema lähim elus meessugulane.

Aastal 656. sai ‘Alīst neljas kaliif. Aastal 661. aastal hukkus ta haridžiidist ekstremisti käe läbi.

Šiiidid usuvad, et ‘Alī oleks pidanud saama Abū Bakri asemel Muhammadi järglaseks ja esimeseks kaliifiks ning austavad teda kui islamiühiskonna esimest imaami.

Iraagis An-Najafi linnas asuv ‘Alī pühamu on šiiitide palverännakute peamine sihtkoht.

|  |  |  |
| --- | --- | --- |
| Eelnev **‘Uthmān** | **Kaliif** 656–661 | Järgnev **Muawiyah I** |
# Lääne kunst

17. sajandi Hispaania kunstniku Jerónimo Jacinto de Espinosa maal "Pärispatuta eostatu Neitsi Maarja" (*conceptio immaculata*) on barokk-kunstiteos
**Lääne kunst** (ülekantud tähenduses *Euroopa-pärane kunst* või laiemalt kui *oktsidentaalne kunst*) hõlmab kujutava kunsti ajalugu eeskätt Euroopas ja tulenenud mõjusid peaasjalikult Põhja-Ameerikas ning lisaks Ühendkuningriigi dominioonides; kokkuvõttes üldisemalt õhtumaades.

Industriaalrevolutsiooni põhivoorusi *teadust* ja *kunsti* kujutavad reljeefid, mis ilmestavad hoone fassaadi Šotimaa endises tööstuskeskuses Glasgow's
19. sajandil jõudsid rahvamassideni valgustuslikud väärtused ja tööstuslik pööre, sellega seoses vähenes märgatavalt kristliku kiriku keskajast pärinev ja määrav osatähtsus euroopalikus kunstis. Sajandi lõppedes ei kätkenud kunstistiilid ning eriti modernismi ilmingutega tekkinud kunstivoolud enam endas niivõrd portreteerimist ega religiooni kui ideoloogiaid, vaid esitasid pigem autori enda vaateid. Samas hakati korraldama kunstinäitusi, üha enam asendas kunsti ülesannet fotograafia. Juhuti võeti mõõtu idamaade kunstist, justkui *art nouveau* puhul, *art déco* rakendas näiteks samuti põlisameeriklaste kunsti.

## Esiaja kunst

 *Pikemalt artiklis Esiaja kunst*
## Antiikkunst

 *Pikemalt artiklis Antiikkunst*
## Keskaja kunst

 *Pikemalt artiklis Keskaja kunst*
## Renessansskunst

 *Pikemalt artiklis Renessansskunst*
## Barokk, rokokoo ja manerism

 *Pikemalt artiklites barokk, rokokoo ja manerism*
## Uusklassitsism, romantism, akademism ja realism

 *Pikemalt artiklites uusklassitsism, romantism, akademism ja realism (kunst)*
## Modernistlik kunst

 *Pikemalt artiklis Modernism*
Marchel Duchampi loodud ja sõjaaegset nigelust ja mõttetust kujutav dadaistlik teos „Fontään“ (ebatäpsustega jäljend Šoti Modernse Kunsti Rahvusgaleriis)
## Kaasaegne kunst ja postmodernistlik kunst

 *Pikemalt artiklites kaasaegne kunst ja postmodernistlik kunst*
## Vaata ka

* Kunstiajalugu
* Idamaade kunst
* Okeaania kunst

## Viited
# Eritasandiline ristmik

*High Five* Dallases. Teed on viiel eri tasemel.
Video eritasandilisest ristmikust Chicagos
**Eritasandiline ristmik** on kahe või enama tee eritasandiline lõikumine nii, et ühelt teelt on võimalik siirduda teisele.

## Vaata ka

* Ristmik
# Trükikunst

**Trükikunst** ehk **tüpograafia** on viis valmistada kujutisi tekstidest ja piltidest, tavaliselt tindiga paberil trükipressi abil. Sageli toimub see mastaapse tööstusliku protsessina. Trükkimine on oluline osa kirjastamisest.

Trükikunsti esimesteks eelkäijateks võib pidada Mesopotaamias umbes 3500 eKr kasutusele võetud silinderpitsateid, mis rullituna jätsid savitahvlitele jäljendi, ning teisi pitsateid. Varaseim trükikunsti vorm oli puulõige, millest Hiinas on säilinud näiteid ajast enne 220. aastat pKr ja Egiptuses 4. sajandist. Hiljem leiutati trükinduses vahetatavad tähed – esimest korda Bi Sheng Hiinas – ning trükipress, tõhusam trükiseadeldis, mille töötas välja Johannes Gutenberg 15. sajandil.

## Vaata ka

* Trükindus
* Tüpograafia
* Eesti Trükimuuseum
# ISO 8601

| Kuupäev ja kellaaeg (lehe avamise hetkel) kuvatud ISO 8601 standardile vastavalt |
| --- |
| Kuupäev | **2026-06-21** |
| UTC kuupäev ja kellaaeg kombineeritult | **2026-06-21T00:02:57+00:002026-06-21T00:02:57Z20260621T000257Z** |
| Nädal | **2026-W25** |
| Kuupäev nädalaga | **2026-W25-7** |

**ISO 8601** "Andmeelemendid ja andmevahetusvormingud. Infovahetus. Kuupäeva ja kellaaja esitlusviis" on rahvusvaheline standard, mis katab kellaaja ja kuupäevaga seotud info vahetamist. Standardi andis Rahvusvaheline Standardiorganisatsioon (ISO) välja aastal 1988. Standardi eesmärk on pakkuda hästi defineeritud ja üheselt mõistetavat numbrilist aegade kujutamise viisi. Eriti on eesmärk ühene mõistmine erinevate kuupäeva kirjutamise viisidega riikides.

ISO 8601 kasutab kuvamiseks Gregoriuse kalendri kuupäeva ja 24-tunnist kella. Standard ei sätesta kuupäeva ja kellaaja tähendust, see oleneb kontekstist.

Standardi järgi esitatud kuupäevas on kuupäeva ja kellaaja elemendid järjestatud kõige suuremast (aasta) väiksema suunas. Need peavad olema kirjutatud vasakult paremale. Kõik elemendid peavad olema kirjas araabia numbrina või standardis ettenähtud tähemärkidega (näiteks "-", ":", "T", "W", ja "Z"). Sõnad nagu "jaanuar" või "neljapäev" ei ole standardi järgi lubatud.

## Viited
# SGML

**SGML-keel** (inglise *Standard Generalized Markup Language* – **SGML**) on märgistuskeel dokumentide esitamiseks sõltumatult nende sisust.

Ühtlasi on see on standarditud üldistatud märgistuskeelena elektrooniliste dokumentide elementide sildistamiseks (märgistamiseks) ISO standardiga 8879 aastast 1986, mis määrab, kuidas määrata ja kirjeldada märgistuskeeli eesmärgiga võimaldada dokumentide eritöötlust, näiteks indekseerimist, vormindamist ja linkimist. SGML-keelel põhineb näiteks HTML kuni versioonini HTML5.

## Ajalugu

* IBM ja GML ja Charles Goldfarb(hariduselt jurist), Edward Mosher, Raymond Lorie.
* ARCSGML
* 1992 ISO ja HyTime
* DTD
* XML
* XHTML

## Viited

## Välislingid

* Charles F. Goldfarb's SGML Source Home Page
# IPadOS

iPadOS|  |
| --- |
| Ettevõte/arendaja |
Apple Inc. |
| Algne versioon |
24. september 2019 |
| Stabiilne väljalase |
26.5  |
| Veebisait |
 |

**iPadOS** on ettevõtte Apple Inc. väljatöötatud operatsioonisüsteem, mida kasutatakse iPad-idel.

iPadOS-i esitlus toimus 3. juuni 2019 WWDC-s ning iPadOS on operatsioonisüsteem, mida kasutatakse spetsiaalselt iPad-idel.

Operatsioonisüsteemi väljalase toimus september 2019.

## Ajalugu

Enne iPadOS-i oli iPad-ide operatsioonisüsteem iOS kuid nüüd on Apple arendanud iPad-ile erineva operatsioonisüsteemi, millel on rohkem omadusi kui iOS-il.

## Omadused

iPadOS-il on samad omadused nagu IOS 13-l, kuid põhierinevused on:

* Saab kasutada mitmeid rakendusi samaaegselt.
* Samal rakendusel võib olla mitu akent avatud.
* Uus avakuva.
* Kasutaja saab ühendada iPad-i USB Mälupulgaga või välise kõvakettaga.
* Oma failidele pääseb ligi nii Macintosh kui ka Microsoft Windows-i tarkvaral jooksvad arvutid.
* Avakuva ekraanile saab kinnitada vidinaid.
* Ekraanitõmmiseid saab teha Apple Pencil-iga.
* Uued kirjastiilid.
* Business Chat - Kui helistad firmadele, siis iPad pakub välja lahenduse, et saaksid firmaga võtta ühendust nende jututoa teel.
* Saad kasutada Mac arvutit iPad-i kaudu.
* App Exposé - kasutaja näeb kõiki rakendusel lahtiolevaid aknaid ikoonile vajutades.

## Toetatud seadmed

iPadOS toetab iPad-e, millel on vähemalt 2GB muutmälu ja vähemalt Apple A8/AX protsessor.

iPad Mini 2, iPad Mini 3 ja iPad Air 1 on mittetoetatud.

Toetatud seadmed on:

* iPad Air 2
* iPad Air 3 (3. põlvkond)
* iPad (5.põlvkond ja 6.põlvkond)
* iPad mini 4
* iPad Pro (Kõik seadmed)

## Viited
# Sotsiaalne manipulatsioon (küberturvalisus)

**Sotsiaalne manipulatsioon** on küberturvalisuse kontekstis kurjategija poolt psühholoogilise surve kasutamine ohvri mõjutamiseks tegema toiminguid.

Sotsiaalne manipulatsioon seisneb inimeste haavatavuse ärakasutamises, mistõttu see tugineb pigem inimkäitumise tundmisele kui tehnilistele oskustele.

Sotsiaalse manipulatsiooni puhul esineb ründaja sageli usaldusväärse isiku või allikana, et võita ohvri usaldus. Selleks kasutab kurjategija eri taktikaid, nagu näiteks esinemine teise isikuna, ohvri veenmine või kelmus.

Sotsiaalse manipulatsiooni eesmärgid võivad olla näiteks juurdepääsu saamine arvutisüsteemidele, et varastada andmeid või raha.

Sotsiaalne manipulatsioon võib olla üks paljudest osadest keerukamas petuskeemis.

## Vaata ka

internetipettus
# Mazda

| Mazda Motor Corporation |
| --- |
|  |
| Asutatud |
30. jaanuar 1920 |
| Asutaja |
Jujiro Matsuda |
| Tegevuspiirkond |
üle maailma |
| Valdkonnad |
autotööstus |
| Tooted |
sõiduautod, elektriautod, mootorid |

**Mazda Motor Corporation** (jaapani keeles: マツダ株式会社) (enamasti kasutatakse lihtsalt nime Mazda) on rahvusvaheline Jaapani autotootja, mille peakorteri asukohaks on Fuchū, Aki rajoon, Hiroshima prefektuur, Jaapan.

## Ajalugu

Mazda sai alguse ettevõttest Toyo Cork Kogyo Co, mis asutati 30. jaanuaril 1920 Jaapanis Hiroshimas korgitoodete valmistamise tehasena ning 1927. aastal sai ettevõtte nimeks Toyo Kogyo Co.

1931. aastal alustati sõidukite tootmist, võeti kasutusele Mazda nimi ning asuti tootma kolmerattalisi kaubaveo mootorrattaid nimega Mazda-go.

* Mazda-Go
* Mazda-Go

Mazda esimeseks sõiduautoks oli väikeauto Mazda R360 (1960), millele järgnes 1962. aastal Mazda Carol.

* Mazda R360
* Mazda Carol

Ametlikult sai ettevõtte nimeks Mazda alles 1984. aastal, kuigi ettevõte oli müünud autosid Mazda nime all juba pikka aega.

* Mazda Cosmo
* Mazda 323
* Mazda MX-3
* Mazda 323
* Mazda MX-5
* Mazda 6